जम्मू कश्मीर के आर.एस. पुरा सेक्टर में सीमा प भईल गोलीबारी में बिहार के रक्सौल निवासी बीएसएफ के हेड कांस्टेबल जितेंद्र सिंह के शहादत प मुख्यमंत्री नीतीश कुमार दुख जतवले। उ कहले कि, उनुका शहादत के देश हमेशा याद राखी।
मुख्यमंत्री ए वीर सपूत के शहादत प उनुका परिवार के दुख ए घड़ी में धैर्य राखे के शक्ति प्रदान करे के भगवान से प्रार्थना कईले।
नीतीश कहले कि, समूचा बिहार शहीद के परिवार के संगे खड़ा बा। मुख्यमंत्री कहले कि, शहीद जवान के नजदीकी आश्रित के राज्य सरकार की ओर से 11 लाख रुपया अनुग्रह अनुदान दिहल जाई।
संगही, शहीद जितेंद्र सिंह के राज्य सरकार के ओर से पुलिस सम्मान के संगे अंतिम संस्कार करे के निर्देश दिहले। मुख्यमंत्री के ओर से जिला प्रशासन के ओर से शहीद जवान के श्रद्धांजलि दिहल गईल।
भारत-पाकिस्तान सीमा प शहीद जितेन्द्र कुमार सिंह के पार्थिव शरीर पहुंचते ही रक्सौल में जन सैलाब उमड़ पड़ल। बीएसएफ के हेड कांस्टेबल जितेंद्र कुमार सिंह अवुरी रक्सौल के ए सपूत के शहादत के खबर मिलते लोग के भीतर से झकझोर के राख़ देलस।
bho_Deva bho_Deva bho_Deva bho_Deva bho_Deva